ประกาศธนาคารแห่งประเทศไทย

ที่ สนส. 15 /2562

เรื่อง การเปิดเผยข้อมูลการดํารงเงินกองทุนสําหรับกลุ่มธุรกิจทางการเงิน (ฉบับที่ 2)

---------------------------------------

1. เหตุผลในการออกประกาศ

ตามที่ธนาคารแห่งประเทศไทยได้ออกหลักเกณฑ์การเปิดเผยข้อมูลการดํารงเงินกองทุนสําหรับกลุ่มธุรกิจทางการเงิน เพื่อส่งเสริมการใช้กลไกตลาดในการกํากับดูแล (Market Discipline) เช่นเดียวกับกรณีของธนาคารพาณิชย์ โดยกําหนดให้กลุ่มธุรกิจทางการเงินต้องมีความโปร่งใสในด้านข้อมูลการดํารงเงินกองทุนและข้อมูลความเสี่ยงของกลุ่มธุรกิจทางการเงินของตน ซึ่งเป็นกลไกตลาดที่สําคัญในการผลักดันให้กลุ่มธุรกิจทางการเงินมีระบบการบริหารความเสี่ยงที่ดี นอกเหนือจากการควบคุมภายในของกลุ่มธุรกิจทางการเงินและการกํากับดูแลโดยธนาคารแห่งประเทศไทย โดยธนาคารแห่งประเทศไทยได้อ้างอิงแนวทางจาก The Third Pillar - Market Discipline ใน International Convergence of Capital Measurement and Capital Standards - A Revised Framework (Comprehensive version: June 2006) ของ Basel Committee on Banking Supervision (BCBS) และต่อมาธนาคารแห่งประเทศไทยได้ปรับปรุงหลักเกณฑ์ให้สอดคล้องกับการเปิดเผยข้อมูลการดํารงเงินกองทุนตามหลักเกณฑ์ Basel II! โดยอ้างอิงแนวทางจาก Basel I1: A global regulatory framework for more resilient banks and banking systems (Revised version: June 2011) และ Composition of capital disclosure requirements (June 2012) ของ BCBS นั้น

ธนาคารแห่งประเทศไทยมีการปรับปรุงหลักเกณฑ์การกํากับดูแลเงินกองทุนสําหรับกลุ่มธุรกิจทางการเงินเพื่อให้รองรับการบังคับใช้มาตรฐานการรายงานทางการเงิน ฉบับที่ 9 เรื่อง เครื่องมือทางการเงิน (Thai Financial Reporting Standard No.9: Financial Instruments: TFRS 9) ซึ่งมีผลบังคับใช้ตั้งแต่งวดการบัญชีที่เริ่มในหรือหลังวันที่ 1 มกราคม 2563 เป็นต้นไป โดยกําหนดให้กลุ่มธุรกิจทางการเงินสามารถเลือกทยอยรับรู้ผลกระทบต่อเงินกองทุนจากการกันเงินสํารองสําหรับสินทรัพย์และภาระผูกพันที่เพิ่มขึ้นในครั้งแรก และปรับปรุงนิยามรายการเงินสํารองทั่วไป (General provision) ที่สามารถนับเป็นเงินกองทุนชั้นที่ 2

ธนาคารแห่งประเทศไทยเห็นควรปรับปรุงหลักเกณฑ์การเปิดเผยข้อมูลการดํารงเงินกองทุนสําหรับกลุ่มธุรกิจทางการเงินให้สอดคล้องกับการปรับปรุงหลักเกณฑ์การกํากับดูแลเงินกองทุนสําหรับกลุ่มธุรกิจทางการเงินดังกล่าว เพื่อให้สะท้อนการดํารงเงินกองทุนและความเสี่ยงของกลุ่มธุรกิจทางการเงินที่เปลี่ยนแปลงไป รวมทั้งเพื่อให้ผู้มีส่วนได้เสียในตลาดเข้าใจและสามารถใช้ข้อมูลดังกล่าวได้อย่างถูกต้อง

ในครั้งนี้ ธนาคารแห่งประเทศไทยมีการปรับปรุงเนื้อหาที่สําคัญ ดังนี้

1. เพิ่มเติมการเปิดเผยข้อมูลตัวชี้วัดความเสี่ยงที่สําคัญ (Key prudential metrics) โดยให้สะท้อนถึงผลกระทบทั้งจํานวนจากการกันเงินสํารองตาม TFRS 9 เพิ่มเติมจากกรณีที่กลุ่มธุรกิจทางการเงินเลือกทยอยรับรู้ผลกระทบดังกล่าว โดยอ้างอิงแนวทางจาก Pillar 3 disclosure requirements - consolidated and enhanced framework (March 2017) ของ BCBS

2. ปรับปรุงการเปิดเผยข้อมูลที่เกี่ยวข้องกับความเสี่ยงด้านเครดิตในส่วนของฐานะความเสี่ยงและการกันเงินสํารองตาม TFRS 9 ที่เกี่ยวข้องกับ General provision ที่นับเป็นเงินกองทุนชั้นที่ 2 โดยอ้างอิงแนวจาก Pillar 3 disclosure requirements - regulatorytreatment of accounting provisions (August 2018) ของ BCBS

นอกจากนี้ ยังได้มีการปรับปรุงชื่อรายการในการเปิดเผยข้อมูลเงินกองทุนให้สอดคล้องกับรูปแบบการแสดงรายการในงบการเงินที่เปลี่ยนแปลงไป ได้แก่ (1) มูลค่าฐานะที่เกี่ยวข้องกับตราสารทุนในบัญชีเพื่อการธนาคาร และ (2) การกระทบยอดรายการที่เกี่ยวข้องกับเงินกองทุน(Reconciliation) รวมทั้งปรับปรุงการเปิดเผยมูลค่าของเงินกองทุนในช่วงการทยอยนับเข้าหรือทยอยหักตามหลักเกณฑ์ Basel II! (Transitional period) ให้เป็นปัจจุบัน

ทั้งนี้ การเปิดเผยข้อมูลการดํารงเงินกองทุนและข้อมูลที่เกี่ยวข้องกับการประเมินความเสี่ยงด้านต่าง 1 สําหรับกลุ่มธุรกิจทางการเงินโดยส่วนใหญ่สอดคล้องกับหลักเกณฑ์การเปิดเผยข้อมูลการดํารงเงินกองทุนสําหรับธนาคารพาณิชย์ โดยยังคงกําหนดให้กลุ่มธุรกิจทางการเงินเปิดเผยการกระทบยอดรายการที่เกี่ยวข้องกับเงินกองทุน (Reconciliation) ที่ปรากฏในงบการเงินที่เผยแพร่ต่อสาธารณะ งบการเงินตามหลักเกณฑ์การกํากับดูแลของทางการและข้อมูลเงินกองทุนภายใต้หลักเกณฑ์การกํากับดูแลของทางการ เพื่อให้ผู้มีส่วนได้เสียในตลาดทราบและสามารถเปรียบเทียบรายการที่เกี่ยวข้องกับเงินกองทุนได้ เพิ่มเติมจากกรณีของธนาคารพาณิชย์เช่นเดิม

2. อํานาจตามกฎหมาย

อาศัยอํานาจตามความในมาตรา 31 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกหลักเกณฑ์การเปิดเผยข้อมูลการดํารงเงินกองทุนสําหรับกลุ่มธุรกิจทางการเงิน ให้สถาบันการเงิน บริษัทแม่ บริษัทลูก และบริษัทร่วมของสถาบันการเงินในกลุ่มธุรกิจทางการเงิน ถือปฏิบัติตามที่กําหนดในประกาศนี้

3. ประกาศที่แก้ไข

3.1 ยกเลิกความในประกาศรนาคารแห่งประเทศไทย ที่ สนส. 5/2556 เรื่อง การเปิดเผยข้อมูลการดํารงเงินกองทุนสําหรับกลุ่มธุรกิจทางการเงิน ลงวันที่ 2 พฤษภาคม 2556 และให้ใช้ความต่อไปนี้ของประกาศนี้แทน ดังนี้

(1) ยกเลิกความใน ข้อ 5.1 และให้ใช้ความในข้อ 5.1 ของประกาศนี้แทน

(2) ยกเลิกความใน ข้อ 5.7.1 และให้ใช้ความในข้อ 5.2 ของประกาศนี้แทน

(3) ยกเลิกความใน ข้อ 5.7.2 และให้ใช้ความในข้อ 5.3 ของประกาศนี้แทน

(4) ยกเลิกความใน หัวข้อ 1: ข้อมูลทั่วไปของฐานะที่เกี่ยวข้องกับความเสี่ยงด้านเครดิต ของ

หมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 1 และให้ใช้ความในหัวข้อ 1: ข้อมูลทั่วไปของฐานะที่เกี่ยวข้องกับความเสี่ยงด้านเครดิต ของหมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 1 ของประกาศนี้แทน

(5) ยกเลิกความใน หัวข้อ ร: ข้อมูลฐานะที่เกี่ยวข้องกับตราสารทุนในบัญชีเพื่อการธนาคาร ของ

หมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 1 และให้ใช้ความในหัวข้อ : ข้อมูลฐานะที่เกี่ยวข้องกับตราสารทุนในบัญชีเพื่อการธนาคาร ของหมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 1 ของประกาศนี้แทน

(6) ยกเลิกความใน หัวข้อ 3: การเปิดเผยมูลค่าของเงินกองทุนในช่วงการทยอยนับเข้าหรือทยอยหักตามหลักเกณฑ์ Basel II! ของหมวด ง: การเปิดเผยข้อมูลเงินกองทุนเพิ่มเติมตามหลักเกณฑ์ BCBS ในเอกสารแนบ 1 และให้ใช้ความในหัวข้อ 3: การเปิดเผยมูลค่าของเงินกองทุนในช่วงการทยอยนับเข้าหรือทยอยหักตามหลักเกณฑ์ Basel II! ของหมวด ง: การเปิดเผยข้อมูลเงินกองทุนเพิ่มเติมตามหลักเกณฑ์ BCBS ในเอกสารแนบ 1 ของประกาศนี้แทน

(7) ยกเลิกความใน หัวข้อ 1: ข้อมูลทั่วไปของฐานะที่เกี่ยวข้องกับความเสี่ยงด้านเครดิต ของหมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 2 และให้ใช้ความในหัวข้อ 1: ข้อมูลทั่วไปของฐานะที่เกี่ยวข้องกับความเสี่ยงด้านเครดิต ของหมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 2 ของประกาศนี้แทน

(8) ยกเลิกความใน หัวข้อ 6: ข้อมูลฐานะที่เกี่ยวข้องกับตราสารทุนในบัญชีเพื่อการธนาคาร ของหมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 2 และให้ใช้ความในหัวข้อ 6: ข้อมูลฐานะที่เกี่ยวข้องกับตราสารทุนในบัญชีเพื่อการธนาคาร ของหมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน ในเอกสารแนบ 2 ของประกาศนี้แทน

(9) ยกเลิกความใน หัวข้อ 2: การกระทบยอดรายการที่เกี่ยวข้องกับเงินกองทุนของหมวด ง: การเปิดเผยข้อมูลเงินกองทุนเพิ่มเติมตามหลักเกณฑ์ BCBS ในเอกสารแนบ 4 และให้ใช้ความในหัวข้อ 2: การกระทบยอดรายการที่เกี่ยวข้องกับเงินกองทุน ของหมวด ง: การเปิดเผยข้อมูลเงินกองทุนเพิ่มเติมตามหลักเกณฑ์ BCBS ในเอกสารแนบ 4 ของประกาศนี้แทน

(10) ยกเลิกความใน หัวข้อ 3: การเปิดเผยมูลค่าของเงินกองทุนในช่วงการทยอยนับเข้าหรือทยอยหักตามหลักเกณฑ์ Basel II! ของหมวด ง: การเปิดเผยข้อมูลเงินกองทุนเพิ่มเติมตามหลักเกณฑ์ BCBS ในเอกสารแนบ 5 และให้ใช้ความในหัวข้อ 3: การเปิดเผยมูลค่าเงินกองทุนในช่วงการทยอยนับเข้าหรือทยอยหักตามหลักเกณฑ์ Basel II! ของหมวด ง: การเปิดเผยข้อมูล

เงินกองทุนเพิ่มเติมตามหลักเกณฑ์ BCBS ในเอกสารแนบ 5 ของประกาศนี้แทน

3.2 เพิ่มความต่อไปนี้ในประกาศธนาคารแห่งประเทศไทย ที่ สนส. 5/2556 เรื่อง การเปิดเผยข้อมูลการดํารงเงินกองทุนสําหรับกลุ่มธุรกิจทางการเงิน ลงวันที่ 2 พฤษภาคม 2556 ดังนี้

(1) เพิ่มเติม หมวด กก: ตัวชี้วัดความเสี่ยงที่สําคัญ ในเอกสารแนบ 1 ของประกาศนี้ ก่อนหมวด ข: เงินกองทุน ในเอกสารแนบ 1 ของประกาศธนาคารแห่งประเทศไทย

(2) เพิ่มเติม หมวด กก: ตัวชี้วัดความเสี่ยงที่สําคัญ ในเอกสารแนบ 2 ของประกาศนี้ ก่อนหมวด ข: เงินกองทุน ในเอกสารแนบ 2 ของประกาศธนาคารแห่งประเทศไทย ที่ สนส. 5/2556

4. ขอบเขตการบังคับใช้

ประกาศนี้ให้ใช้บังคับกับสถาบันการเงิน บริษัทแม่ บริษัทลูก และบริษัทร่วม ทุกแห่งของสถาบันการเงินในกลุ่มธุรกิจทางการเงินตามกฎหมายว่าด้วยธุรกิจสถาบันการเงิน ยกเว้น สาขาของธนาคารพาณิชย์ต่างประเทศ

5. เนื้อหา

5.1 "5.1 คําจํากัดความ

"กลุ่มธุรกิจทางการเงิน " หมายความว่า กลุ่มธุรกิจทางการเงินตามความในพระราชบัญญัติธุรกิจสถาบันการเงิน พ.ศ. 2551

"คณะผู้บริหารของบริษัทแม่" หมายความว่า กรรมการบริหารทุกคนและผู้ที่ดํารงตําแหน่งผู้บริหารสูงสุดที่กํากับดูแลสายงานบัญชีของบริษัทแม่

"เงินสํารอง" ให้มีความหมายตามที่กําหนดในประกาศธนาคารแห่งประเทศไทยว่าด้วยหลักเกณฑ์การจัดชั้นและการกันเงินสํารองของสถาบันการเงิน

"เงินสํารองทั่วไป" (General provision) ให้มีความหมายตามที่กําหนดในประกาศธนาคารแห่งประเทศไทยว่าด้วยองค์ประกอบของเงินกองทุนสําหรับธนาคารพาณิชย์ที่จดทะเบียนในประเทศ

"Specific provision" ให้มีความหมายตามที่กําหนดในประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดย Standardised Approach (วิธี SA)"

5.2 "5.7.1 ให้กลุ่มธุรกิจทางการเงินเปิดเผยข้อมูลตามเกณฑ์มาตรฐานขั้นต่ําของข้อมูลที่ให้กลุ่มธุรกิจทางการเงินเปิดเผย โดยแบ่งเป็น 5 หมวดสําคัญ ได้แก่ หมวด ก: ขอบเขตการบังคับใช้หมวด กกะ ตัวชี้วัดความเสี่ยงที่สําคัญ หมวด ข: เงินกองทุน หมวด ค: ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน และหมวด ง: การเปิดเผยข้อมูลเงินกองทุนเพิ่มเติมตามหลักเกณฑ์ BCBS โดยในแต่ละหมวดประกอบด้วยข้อมูลทั้งเชิงคุณภาพและเชิงปริมาณ (รายละเอียดปรากฏตามเอกสารแนบ 1) ทั้งนี้ ธนาคารแห่งประเทศไทยได้ให้ตัวอย่างตารางการเปิดเผยข้อมูลเชิงปริมาณในแต่ละหมวด เพื่อให้กลุ่มธุรกิจทางการเงินเข้าใจถึงเนื้อหาของข้อมูลได้ชัดเจนขึ้น (รายละเอียดปรากฎตามเอกสารแนบ 2) อย่างไรก็ตาม กลุ่มธุรกิจทางการเงินอาจพิจารณาใช้รูปแบบอื่นในการเปิดเผยข้อมูลได้ตามความเหมาะสม หากเนื้อหาของข้อมูลที่เปิดเผยเป็นไปตามเกณฑ์มาตรฐานขั้นต่ําที่ธนาคารแห่งประเทศไทยกําหนด

ทั้งนี้ ข้อมูลในหมวด ง. เป็นข้อมูลเงินกองทุนที่ต้องเปิดเผยเพิ่มเติมตามหลักเกณฑ์ BCBS ซึ่งได้แก่

(1) ข้อมูลคุณสมบัติที่สําคัญของตราสารทางการเงินที่นับเป็นเงินกองทุน (รายละเอียดปรากฏตามเอกสารแนบ 3)

(2) การกระทบยอดรายการที่เกี่ยวข้องกับเงินกองทุนที่ปรากฏในงบการเงินที่เผยแพร่ต่อสาธารณะ งบการเงินตามหลักเกณฑ์การกํากับดูแลของธนาคารแห่งประเทศไทยและข้อมูลเงินกองทุนภายใต้หลักเกณฑ์การกํากับดูแลของธนาคารแห่งประเทศไทย (รายละเอียดปรากฎตามเอกสารแนบ 4)

(3) การเปิดเผยมูลค่าของเงินกองทุนในช่วงการทยอยนับเข้าหรือทยอยหักตามหลักเกณฑ์ Basel III (Transitional period โดยให้กลุ่มธุรกิจทางการเงินเปิดเผยมูลค่าของเงินกองทุนที่ต้องทยอยหักตามหลักเกณฑ์ Basel แl ในช่วงการทยอยหักเงินกองทุนตามที่กําหนดไว้ในข้อ 6.1 ของบทเฉพาะกาลของประกาศธนาคารแห่งประเทศไทยว่าด้วยหลักเกณฑ์การกํากับดูแลเงินกองทุนสําหรับกลุ่มธุรกิจทางการเงิน โดยแสดงแต่ละรายการแยกเป็นเงินกองทุนชั้นที่ 1 ที่เป็นส่วนของเจ้าของ เงินกองทุนชั้นที่ 1 ที่เป็นตราสารทางการเงิน และเงินกองทุนชั้นที่ 2 สําหรับจํานวนที่สามารถนับเป็นเงินกองทุนได้ และจํานวนที่ไม่สามารถนับเป็นเงินกองทุนได้ (รายละเอียดปรากฎตามเอกสารแนบ 5)"

5.3 "5.7.2 ให้กลุ่มธุรกิจทางการเงินเปิดเผยข้อมูลตามข้อ 5.7.1 โดยมีความถี่ในการเปิดเผยข้อมูล ดังนี้



|  |  |  |
| --- | --- | --- |
| หมวด | ข้อมูลที่ให้ธนาคารพาณิชย์เปิดเผย | ความถี่ |
| กกกขค | ขอบเขตการบังคับใช้หลักเกณฑ์ตาม Basel III (Scope of application)ตัวชี้วัดความเสี่ยงที่สําคัญ (Key prudential metrics)เงินกองทุน (Capital) หัวข้อ 1 โครงสร้างเงินกองทุน (Capital structure) หัวข้อ 2 ความเพียงพอของเงินกองทุน (Capital adequacy)ข้อมูลที่เกี่ยวข้องกับการประเมินความเสี่ยงด้านต่าง ๆ ของกลุ่มธุรกิจทางการเงิน(Risk exposure and assessment)I. ข้อมูลเชิงคุณภาพโดยทั่วไป สําหรับทุกประเภทความเสี่ยงII. ข้อมูลในแต่ละประเภทความเสี่ยง ซึ่งแบ่งเป็นข้อมูลเชิงคุณภาพและเชิงปริมาณ | รายปีรายครึ่งปีรายครึ่งปีรายปี |



|  |  |  |
| --- | --- | --- |
| หมวด | ข้อมูลที่ให้ธนาคารพาณิชย์เปิดเผย | ความถี่ |
| ง | ความเสี่ยงด้านเครดิต (ไม่รวมฐานะที่เกี่ยวข้องกับตราสารทุน) หัวข้อ 1 ข้อมูลทั่วไปของฐานะที่เกี่ยวข้องกับความเสี่ยงด้านเครดิต หัวข้อ 2 ข้อมูลฐานะที่เกี่ยวข้องกับความเสี่ยงด้านเครดิต 2.1 โดยวิธี SA 2.2 โดยวิธี IRB หัวข้อ 3 ข้อมูลการปรับลดความเสี่ยงด้านเครดิต 3.1 โดยวิธี SA 3.2 โดยวิธี IRB ความเสี่ยงด้านตลาด หัวข้อ 4 ข้อมูลที่เกี่ยวข้องกับความเสี่ยงด้านตลาด 4.1 โดยวิธีมาตรฐาน 4.2 โดยวิธีแบบจําลอง ความเสี่ยงด้านปฏิบัติการ หัวข้อ 5 ข้อมูลที่เกี่ยวข้องกับความเสี่ยงด้านปฏิบัติการ ฐานะที่เกี่ยวข้องกับตราสารทุน หัวข้อ 6 ข้อมูลฐานะที่เกี่ยวข้องกับตราสารทุนในบัญชีเพื่อการธนาคาร ความเสี่ยงด้านอัตราดอกเบี้ยในบัญชีเพื่อการธนาคาร หัวข้อ 7 ข้อมูลความเสี่ยงด้านอัตราดอกเบี้ยในบัญชีเพื่อการธนาคารการเปิดเผยข้อมูลเงินกองทุนเพิ่มเติมตามหลักเกณฑ์ BCBS หัวข้อ 1 ข้อมูลคุณสมบัติสที่สําคัญของตราสารทางการเงินที่นับเป็นเงินกองทุน หัวข้อ 2 การกระทบยอดรายการที่เกี่ยวข้องกับเงินกองทุน หัวข้อ 3 การเปิดเผยมูลค่าของเงินกองทุนในช่วงการทยอยนับเข้าหรือทยอยหักตาม  หลักเกณฑ์ Basel III | รายปีรายครึ่งปีรายปีรายปีรายปีรายครึ่งปี |

 

 ทั้งนี้ ให้กลุ่มธุรกิจทางการเงินเปิดเผยข้อมูลทั้งหมดภายในระยะเวลา 4 เดือนหลังจากวันสิ้นงวด

6. วันเริ่มต้นบังคับใช้

ประกาศนี้ให้ใช้บังคับสําหรับงวดที่เริ่มต้นในหรือหลังวันที่ 1 มกราคม 2563 เป็นต้นไป

ประกาศ ณ วันที่ 7 พฤษภาคม 2562

(นายวิรไท สันติประภพ)

ผู้ว่าการ

ธนาคารแห่งประเทศไทย

ฝ่ายนโยบายการกํากับสถาบันการเงิน

โทรศัพท์ 0 2283 5313, 0 2283 5303